Lappisin kokku 2007/2008 hooaja plaani.    Notsu tennise- ja suusatreeningud neljal nädalapäeval ja ning eelkool ühel päeval. Minu alpinismikooli korduskursus ning unistuste araabia keele  algkursus. (Loodusfoto kursus oli õnneks komplekteeritud.) Ülikool koos kodutöödega. Kolm kinnivaraprojekti. Järgmise suve Suure Matkaplaani eeltööd, mis koosnevad peamiselt füüsilise vormi parendamisest.    Prioriteedina nr 1 olen ma lisaks ema, tütar ja õde. Ning sõber.    Näikse, et saabuval sügistalvel ei ole minult mõtet küsida, millega ma tegelen vabal ajal. Vabal ajal teen ma palgatööd.